Skille | coetzeeblog
13 Donderdag Jun 2019
Posted by coetzee2014 in Geleenthede, landbou, Mense, paraguay
Ry ek. ‘n paar dae gelede, met vriend Jaco en ‘n vriend van SA, wat hier op besoek is, Johan, doer in die provinsie van San Pedro, die wêreld van Nueva Germania, met sy geskiedenis van Bernard Förster, getroud met Elizabeth Förster-Nietzsche, die suster van die Duitse filosoof. Wilhelm Frederich Nietzsche. Förster, met sy droom, van ‘n leliewit Ariese ras, waarvan niks gekom het nie, behalwe ‘n klompie blonde kinders, wat nog af en toe te sien is, wat eintlik net Guaranie, die plaaslike inboorlingtaal magtig is. Hierdie blog, gaan nie juis oor daardie episode nie, daaroor, het ek al hier geskryf https://coetzeeblog.wordpress.com/2014/05/16/aan-die-neus-gelei/
Met die ry daar, bemerk ons, drade, om die huise, van die plaaslike inwoners, behang, met die skille van sitrus, om te droog. Jaco, besluit om stil te hou en te vra, waarvoor dit gebruik word en dalk kan dit ‘n goeie blogstorie wees. Dalk die moontlikheid, om hierdie industrie, uit te brei. Met ons handeklap, kom ‘n maer vroutjie, effe wantrouig, nader. Ons besef, dat sy nie eintlik Spaans magtig is nie en ons Guaranie, is nie voldoende, om die nodige inligting te bekom nie. Is hier nie iemand, wat Spaans praat nie? Dit verstaan sy gelukkig en beduie vir ons, om net ‘n oomblik, te wag. Sy draai om, gesels met een van die nuuskierige kinders, wat nader gekom het. Diè, hardloop vinnig weg en vir ‘n oomblik, wonder ek, hoeveel atletiek talent, is hier, onontgin. Die vriendelike vrou, Nilda Galeano, kom nader. Sy vertel, dat daar 3 soorte skille is. Die van die geënte suurlemoene, wat teen 5000 Guaranies/kg verkoop word, dit is ongeveer R11, die van die Apepu hài, teen 4500 G/kg en Apepu blare, 2500. Dit is gedroog. Wat maak julle daarmee? Ons verkoop dit, aan ‘n man, wat hierdie tyd, hier verby kom. Wat maak hulle daarmee? Hier, trek almal, want, ons het by nog ‘n paar plekke stilgehou, hulle skouers op. Geen idee nie. Hoe lank, neem dit om droog te word? So 3 dae, as die son lekker skyn. Ons kyk maar na die weervoorspelling, voor ons skil, want as dit natreën, moet ons dit weggooi. In elke bedryf, speel die weer, ‘n rol.
Dr Google verduidelik later, dat die vrugte se skille èn blare vir die vervaardiging van essensiële olies, gebruik word, word plaaslik, ook aanbeveel, vir die heling van sekere siektes. Skynbaar is daar Verbruikersorganisasies, wat dit nie aanbeveel nie, nou wonder ek maar net?
Of Jaco, die entrepeneur, onder die Suid-Afrikaners hier, al besluit het om die moontlikheid, van ‘n meer georganiseerde uitbreiding, van die nywerheid, te ondersoek, sal die tyd leer.
3 thoughts on “Skille”
Junie 14, 2019 om 5:50 vm
Interessant, die blare en skille. Hartseer die ‘onontgin’ wat jy so terloops noem. Ai.
Junie 14, 2019 om 4:50 nm
Mmmm nou hoeveel olies kry mens uit so droë skil… werk nattes nie beter nie
Junie 16, 2019 om 10:11 vm
Ek het geen idee nie. Nog nie regtig op die proses ingegaan nie. Ek dink, vandag, is die proses, meerendeels sinteties.